કોમ્પ્યુટરનું વિશ્વ એક કદી ન પૂરી થનારી શોધનું વિશ્વ છે. ગમે તેટલું નવું શોધાય કે ગમે તેટલું આજે ઉપયોગની બહાર થઇ જાય, વિકાસ અટકતો નથી, અને એટલેજ જે આજે આપણા માટે નવું છે તે આવતી કાલે જૂનું અને પરમદિવસે વપરાશની બહાર થઇ જવાનું છે. ઘણી વખત આપણા કોમ્પ્યુટરના સામાન્ય વપરાશમાં આવતા નાના મોટા સોફ્ટવેર વિશે, તેમાં ઉમેરાયેલી નવી સગવડો વિશે કે તેના વિકલ્પ રૂપે ઉપસેલા કે અન્ય ઓપનસોર્સ સોફ્ટવેર વિશે આપણે વિચારતા કે શોધતા નથી. કોમ્પ્યુટરનો ઓફીસમાં વપરાશ કરતા લોકો સિવાયનાને સગવડતા વધારવા વિકસેલી ઘણી બાબતો વિશે માહીતી હોતી નથી.